Kommissionens forordning (EF) nr. 1287/2000

af 19. juni 2000

om fastsættelse for produktionsåret 1999/2000 af den faktiske produktion af ikke-egreneret bomuld samt af det beløb, som målprisen nedsættes med

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Grækenlands tiltrædelse, særlig protokol 4 om bomuld, senest ændret ved Rådets forordning (EF) nr. 1553/95(1),

under henvisning til Rådets forordning (EØF) nr. 1964/87 af 2. juli 1987 om tilpasning af den støtteordning for bomuld, der er indført ved protokol 4 knyttet til akten vedrørende Grækenlands tiltrædelse(2), senest ændret ved forordning (EF) nr. 1553/95, særlig artikel 2, stk. 3,

under henvisning til Rådets forordning (EF) nr. 1554/95 af 29. juni 1995 om fastsættelse af almindelige regler for støtteordningen vedrørende bomuld og om ophævelse af forordning (EØF) nr. 2169/81(3), senest ændret ved forordning (EF) nr. 1419/98(4), særlig artikel 9, og

ud fra følgende betragtninger:

(1) I artikel 9 i forordning (EF) nr. 1554/95 er det fastsat, at inden udgangen af juni måned i det indeværende produktionsår bestemmes den faktiske produktion i det pågældende produktionsår idet der bl.a. tages hensyn til de mængder, for hvilke der er ansøgt om støtte. Ifølge nævnte artikel fastsættes den faktiske produktion for produktionsåret 1999/2000 på nedennævnte niveau.

(2) I artikel 2, stk. 3, i forordning (EØF) nr. 1964/87 er det fastsat, at hvis den faktiske produktion, der er fastsat for Grækenland og Spanien, overstiger den maksimale garantimængde, nedsættes den i punkt 8 i protokol 4 omhandlede målpris i hver medlemsstat, hvor produktionen overskrider den nationale garantimængde. Beregningen af nedsættelsen varierer efter om overskridelsen af den nationale garantimængde konstateres både i Grækenland og Spanien eller kun i en enkelt af disse medlemsstater. I det foreliggende tilfælde optræder overskridelsen både i Grækenland og Spanien. Efter reglerne i artikel 6, litra a), i forordning (EF) nr. 1554/95 beregnes den faktiske produktions overskridelse af den nationale garantimængde i hver medlemsstat som en procentdel af den nationale garantimængde i denne medlemsstat, og målprisen nedsættes med en procentsats svarende til halvdelen af overskridelsen.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Hamp og Hør -

UDSTEDT FØLGENDE FORORDNING:

Artikel 1

1. a) For produktionsåret 1999/2000 fastsættes den faktiske produktion af ikke-egreneret bomuld til 1760195 tons, hvoraf 1350677 tons for Grækenland og 409518 tons for Spanien.

b) For produktionsåret 1999/2000 fastsættes den faktiske produktion af ikke-egreneret bomuld til 73 tons for Portugal.

2. Det beløb, som målprisen nedsættes med i produktionsåret 1999/2000, fastsættes til:

- 38,693 EUR/100 kg for Grækenland

- 34,229 EUR/100 kg for Spanien.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juni 2000.

På Kommissionens vegne

Franz Fischler

Medlem af Kommissionen

(1) EFT L 148 af 30.6.1995, s. 45.

(2) EFT L 184 af 3.7.1987, s. 14.

(3) EFT L 148 af 30.6.1995, s. 48.

(4) EFT L 190 af 4.7.1998, s. 4.